《汨罗怨》
清代·顾绍敏

天意难重问，王孙不可留。未能捐楚佩，只自托湘流。

有美伤谣诼，无情怨蹇修。夫君终不悟，芳草寄离忧。

作者简介：字嗣宗，江南长洲人。廪生。著有《陶斋诗钞》。○嗣宗屡试南北闱，终于不遇，晚而著书自娱，亦足悲其志矣。诗自中唐以下，两宋、金源、元、明无不含咀采撷，汇而成家。平昔论诗，以情韵为上，风骨次之。故稿中诗品，亦恰如其议论。